钦定古今图书集成/明伦汇编/氏族典/第077卷 > 《滕县志》 > 吴遵世
## 钦定古今图书集成/明伦汇编/氏族典/第077卷 > 《滕县志》 > 吴遵世

按《北齐书吴遵世传》，“遵世，字季绪，渤海人。少学《易》，入
恒山，从隐居道士游处。数年，忽见一老翁谓之云：‘授
君《开心符》’。遵世跪取吞之，遂明占候。后出游京洛，以
《易》筮知名。魏武帝之将即位也，使遵世筮之，遇明夷
之贲，曰：‘初登于天，后入于地’。帝曰：‘何谓也’？遵世曰：‘初
登于天，当作天子；后入于地，不得久也’。终如其言。世”
祖以丞相在京师居守，自致猜疑，甚怀忧惧，谋将起
兵。每宿蓍，令遵世筮之，遵世云：“不须起动，自有大庆。”
俄而赵郡王奉太后令，以遗诏追世祖。及即祚，授其
中书舍人，固辞疾。